Kastelo Beauvoorde

La Kastelo Beauvoorde (prononcu:[BO:vo:rd']) estas akvokastelo en Wulveringem. La unua konata loĝanto de la burgo estis Jan DE VALUWE, posedanto en 1408. La fraŭlo Arthur MERGHELYNCK povis en 1875 protekti la kastelon de totala ruiniĝo per restaŭrado kaj rekonstruo. La nuntempaj interno kaj mebloj devenas de li. Krome li donis taskon por fari anglan ĝardenon. En 1905 li, restante sen infanoj, donacis siajn posedaĵojn al la Belga ŝtato kaj nuntempe la institucio Erfgoed Vlaanderen (heredaĵoj de Flandrio) prizorgas la konstruaĵon.